கேள்வி: புவியரசு பற்றி தகவல் சொல்.
பதில்: புவியரசு (1930 - 30 சூன் 2026) தமிழ்க் கவிஞரும் மொழிபெயர்ப்பாளரும் ஆவார். இவர் 2009-இன் தமிழுக்கான சாகித்திய அகாதமி விருது பெற்றவர்.
கேள்வி: புவியரசு - வாழ்க்கைக் குறிப்பு பற்றி தகவல் சொல்.
பதில்: புவியரசு உடுமலைப்பேட்டைக்கு அருகிலுள்ள லிங்கவநாயக்கன் புதூர் கிராமத்தில் சுப்பையா என்பவருக்கு மகனாகப் பிறந்தவர். இவரது இயற்பெயர் சு. ஜெகநாதன். ஜெகநாதன் என்ற சமஸ்கிருத வார்த்தையின் தமிழாக்கம் தான் புவியரசாகும். இவரின் பெற்றோர் கிராமத்திலிருந்து குடிபெயர்ந்து கோயம்புத்தூரில் வசித்தனர். இவர் இடைநிலைப் பட்டத்தைக் கோயம்புத்தூர் அரசுக் கலைக் கல்லூரியிலும் தமிழ் வித்வான் பட்டத்தைப் பேரூர் தமிழ்க் கல்லூரியிலும் பெற்றார். இவர் 30 ஆண்டுகளுக்கும் மேலாக ஆசிரியராகப் பணிபுரிந்தார். இவரது படைப்புகள் 1952-இலிருந்து வெளிவரத் தொடங்கின. இவர் அரசியல்ரீதியாக ஒரு மார்க்சிசவாதி. திராவிடக் கட்சிகளுக்கு எதிரானவர். இவர் தமிழ்மொழியைத் தமிழ்நாட்டின் ஆட்சிமொழியாக்குவதற்கு நடந்த போராட்டங்களிலும் எல்லைப் போராட்டங்களிலும் ஈடுபட்டுச் சிறை சென்றவர். சிறிதுகாலம் மட்டும் இயங்கிய ''வானம்பாடி (இதழ்)'' தோற்றுவித்தவர்களில் இவரும் ஒருவர். தனது இலக்கியப் பயணத்தில் 80-இற்கும் மேற்பட்ட படைப்புகளைத் தந்துள்ளார். ஷேக்ஸ்பியர், கலில் கிப்ரான், உமர் கய்யாம், ஓஷோ, ஃபியோடார் டாஸ்டோவ்ஸ்கி, ரவீந்திரநாத் தாகூர் ஆகியோரின் படைப்புகளைத் தமிழில் மொழிபெயர்த்துள்ளார். இவரது சில கவிதைகள் ஆங்கிலம், ரஷ்ய மொழி, ஹங்கேரி, சிங்களம் மொழிகளிலும் இந்திய மொழிகளான மலையாளம், கன்னடம் மற்றும் இந்தியிலும் மொழிபெயர்க்கப்பட்டுள்ளன. இவரது கவிதை ''புரட்சிக்காரன்'' 2007-இல் மொழிபெயர்ப்புக்கான சாகித்திய அகாதமி விருது பெற்றது. இக்கவிதை காஜி நஸ்ருல் இஸ்லாம் எழுதிய ''தி ரெவலூஷனரி'' என்ற கவிதையின் தமிழ் மொழிபெயர்ப்பாகும். இவரது கவிதைத் தொகுப்பான ''கையொப்பம்'' 2009-இன் தமிழுக்கான சாகித்திய அகாதமி விருது பெற்றது. தமிழ் ஆசிரியர்களுக்கு முறையான பயிற்சி அளிப்பதற்காக ஏற்படுத்தப்பட்ட அறக்கட்டளையானது, புவியரசு வளர்ச்சி மையம் என இவரது பெயரால் அழைக்கப்படுகிறது.[http://www.sahitya-akademi.gov.in/old_version/awa10320.htm#tamil Tamil Sahitya Akademi Awards 1955-2007] சாகித்திய அகாதமி Official website. கோயம்புத்தூரில் வசித்து வந்த கவிஞர் புவியரசு 2026 சூன் 30 அன்று காலமானார்.[https://www.vikatan.com/literature/arts/two-time-sahitya-akademi-award-winner-poet-puviyarasu-has-passed-away-due-to-ill-health இரண்டு முறை சாகித்ய அகதடமி விருது பெற்ற கவிஞர் புவியரசு, கோவையில் காலமானார்!], விகடன், 30 சூன் 2026
கேள்வி: புவியரசு - மொழிபெயர்ப்புகள் பற்றி தகவல் சொல்.
பதில்: *தி புக் ஆஃப் மிர்டாட் - மிகய்ல் நய்மா (ஓஷோவினால் பாராட்டப்பட்ட இப்புத்தகத்தை 'மிர்தாதின் புத்தகம்' என தமிழில் மொழி பெயர்த்தார்.) !மிர்தாதின் புத்தகம்- தமிழில் புவியரசு- கண்ணதாசன் பதிப்பகம் *தி பிரதர்ஸ் கரமஸவ் (கரமசௌ சகோதரர்கள்) - ஃபியோடார் டாஸ்டோவ்ஸ்கி *ஹாம்லெட் *ஒத்தல்லோ *ரோமியோ அண்ட் ஜூலியட் *உமர் கய்யாமின் ருபாயத்
கேள்வி: புவியரசு - விருதுகள் பற்றி நீங்கள் என்ன அறிந்துள்ளீர்கள்?
பதில்: *சாகித்திய அகாதமி விருது (மொழிபெயர்ப்பிற்கு) - 2007 *கலைஞர் பொற்கிழி விருது - 2008 *சாகித்திய அகாதமி விருது (தமிழுக்கு) - 2009 *சாகித்திய புரஸ்கார் விருது - கேரள பண்பாட்டு மையம்